title: "Mary Celeste"
text: "A Mary Celeste wiar en brigantiin, det as en tau-m\u00e4\u00e4ster. A 4. Detsember 1872 wurd det skap \u00fc\u00fcb hualew wai tesken a Atsooren an Portugal ferl\u00e4\u00e4t \u00fc\u00fcb a Atlantik f\u00fcnjen. Bit daalang witj n\u00e4\u00e4men so rocht, huaram diar n\u00e4\u00e4men muar uun buurd wiar.\n\nHistoore \nA Mary Celeste as 1861 uun Kanada baud wurden an h\u00e4\u00e4 tuiarst Amazon het. Hat wiar 99,3 ft lung an 198 t swaar an siild uun a iarst juaren muarsis auer a Atlantik. Hat as muarsis ferk\u00e4\u00e4ft wurden an het sant 1869 Mary Celeste.\n\nDi 7. Nofember 1872 h\u00e4\u00e4 det skap 1.701 feed m\u00e4 rian alkohol uun buurd nimen an wiar bestemet f\u00f6r Genua uun Itaalien.\n\nDi 4. Detsember 1872 as hat faan det bark Dei Gratia tesken a Atsooren an Portugal f\u00fcnjen wurden. A Mary Celeste dr\u00e4\u00e4w diar ambi, man diar wiar n\u00e4\u00e4men uun buurd. En pomp wiar uunstaken, an ales wiar b\u00f6\u00f6s trochen\u00f6\u00f6der, man det skap wiar hial, an at fracht wiar noch uun buurd. Di leetst logbukiindrach kaam faan naibi det eilun Santa Maria. Trii maan faan a Dei Gratia haa det skap do b\u00fcrgen an tu Gibraltaar broocht.\n\nUun Gibraltaar j\u00e4\u00e4w't en loong siaamtsferhanlang, man diar kaam ei f\u00f6l bi \u00fctj. Tuleetst f\u00fcng a sialidj faan a Dei Gratia en bergeluan an do wiar det stak iarst ans tu aanj.\n\nA Mary Celeste h\u00e4\u00e4 diarefter noch 12 juar \u00fc\u00fcb a Atlantik siild, an as 1885 bi Haiti \u00fc\u00fcb gr\u00fcnj saat wurden. Di eegner wul a ferseekerang bedreeg, man det kaam \u00fctj. A auerresten lei diar wel daalang noch ambi.\n\nLogbuk \nDet logbuk wiar noch diar, \u00fcs det skap f\u00fcnjen wurden as, an sodenang witj am uk, hoker diar uun buurd wiar.\n\nBilen\n\nLiterat\u00fc\u00fcr \n Paul Begg: Mary Celeste: The Greatest Mystery Of The Sea, Longman  (ingelsk).\n Charles Edey Fay: The Story of the Mary Celeste,  (ingelsk).\n  Rupert Furneuaux: Das Geheimnis der Mary Celeste, Henry Goverts Verlag, Stuttgart, 1967, auersaat \u00fctj at ingelsk What happened on the Mary Celeste, London, 1964 faan Walter Landgraf (sjiisk).\n John Harris: Auf letzter Fahrt, Knaur Sachbuch 3745, M\u00fcnchen 1984,  (sjiisk).\n Brian Hicks: Ghost Ship: The Mysterious True Story of the Mary Celeste and her Missing Crew  (ingelsk).\n Vero Roberti: Das Geheimnis der Mary Celeste (originool: Il mito del Mary Celeste, auersaat faan Hilde Bertsch), Stalling, Oldenburg / Hamborag 1974,  (sjiisk).\n Eigel Wiese: Das Geisterschiff. Die wahre Geschichte der Mary Celeste, Europa, Hamborag / Wien 2001,  / ; uk \u00fcs skr\u00e4\u00e4pbuk: Bastei L\u00fcbbe-TB 64195, Bergisch Gladbach 2003,  (sjiisk).\n\nLuke uk diar \n\n http://www.maryceleste.net\n Project Gutenberg - The Captain of the Polestar by Arthur Conan Doyle\n\nFutnuuten \n\nSkap"